मटीस, यह है डॉ. रायन।
- किस चीज़ के डॉक्टर हो? - अर्थशास्त्र।
बहुत खूब।
पिछले सीज़न में
यह एक अंतर्राष्ट्रीय संगठन है।
उनकी शाखाएँ फ़्रांस, यमन, सीरिया में हैं।
उसका नाम सुलेमान है।
तो इस छुपे रुस्तम के बारे में केवल तुम ही कैसे जानते हो?
मैं बस पैसों के लेन-देन की जाँच कर रहा था।
ग्यारह सितंबर का हमला आधे मिलियन डॉलर के खर्च पर हुआ था।
उसने जो भी योजना बना रखी है वह कहीं अधिक खौफ़नाक है।
पेरिस से बस शुरुआत हुई है।
मैं यमन नहीं जा सकता। मैं एक विश्लेषक हूँ।
मैं लोगों से पूछताछ नहीं करता। मैं रिपोर्ट लिखता हूँ।
हवाई जहाज़ में बैठो।
सामान्य दिखने की कोशिश करना, जैसे पता है क्या कर रहे हो।
- जानता हूँ क्या कर रहा हूँ। - अच्छा है। अपनी शक्ल को भी समझा दो।
डॉक्टर, एक एहसान करना। बंदूक ध्यान से चलाना।
मेरे बच्चों को लगता है कि मैं अंतरिक्षयात्री हूँ।
दफ़्तर में काम करते हो, पर लगता है अपराधियों का सामना करना ज़्यादा पसंद है।
- मैं इसे रोक सकता था। - वाकई?
उस कमीज़ के अंदर कोई सूपरहीरो छिपा है?
सुलेमान एक खतरनाक बम अस्पताल में पहुँचाने की कोशिश में है।
विकिरण के असर से लाखों की तादाद में लोग मर सकते हैं।
यही चाहिए था। वह हमारे हाथ लग जाएगा।
तुमने तो सुना ही होगा कि ग्रीयर का तबादला हो रहा है।
मॉस्को। डेप्युटी स्टेशन चीफ़।
बस इतना ही कहोगे?
जल्द मिलेंगे, बीरबल।
मैं चाहता हूँ कि तुम टी-फ़ैड प्रमुख बनो।
तबादले से पहले, ग्रीयर ने तुम्हारे लिए यह विवरण पुस्तक बनाई।
तुमने कार्य बल में अपने काम से बहुत लोगों को प्रभावित किया है।
तुम्हारे लिए मॉस्को की टिकट बुक कर दी है - ग्रीयर
मुबारक हो। और शुभकामनाएँ।
शुक्रिया, जनाब।
सीज़न 2
टॉम क्लैन्सीज़ जैक रायन
दक्षिण चीन सागर
चौबीस घंटे बाद मॉस्को, रूस
माफ़ कीजिएगा, ऑफ़िसर।
इससे मेरा कोई सरोकार नहीं है...
पर वहाँ एक लड़की एक आदमी के साथ जा रही है।
वे बहस कर रहे थे
और वह लड़की के साथ बदतमीज़ी कर रहा था।
कहाँ?
मेरे पीछे। वहाँ पर।
तुम देर से आए हो।
सातवें माले पर कमरा लेना ज़रूरी था क्या?
यह सब क्या है?
अगर एफ़एसबी ने हमें पकड़ लिया...
तो हम एक-दूसरे के प्रेमी हैं जो इंटरनेट पर मिले थे।
तुम मेरी पसंद नहीं हो, जनरल।
- पानी है? - मेज़ पर रखा है।
अगर कसरत के लिए कोई ट्रेनर चाहिए, तो मेरे पास एकदम सही आदमी है।
वह स्पेत्सनास में हुआ करता था।
फिर केजीबी में। अब एक जिम चलाता है।
हाँ, यह बात सब बहुत पसंद करेंगे।
इसे खोलो।
तुम्हारे बेटे के लिए है।
और मेरी बीवी के लिए?
यह तय हुआ था कि पहले तुम्हारे बेटे के लिए,
फिर अगर तुम आगे भी काम की खबरें देते रहे,
तो तुम्हारी बीवी के बारे में बात करेंगे।
पर अभी हम वहाँ तक नहीं पहुँचे हैं।
इसके बारे में बताना चाहोगे?
रॉकेट जैसा लग रहा है।
चलो भी, मिखाएल।
तुम कह रहे हो कि इसके पीछे क्रेमलिन का हाथ नहीं है?
मुझे तो कोई निशान नहीं दिख रहे।
तुम्हें क्यों लगता है कि यह रूसी है?
यह तस्वीर एक महीने पहले ली गई थी।
इस जहाज़ का नाम है अल्मेटा।
इसने रॉकेट और पेलोड दक्षिण चीन सागर में पहुँचाया है।
साइप्रस का झंडा लगा है।
तुम जानते हो कि रूस साइप्रस के झंडे लगे जहाज़ इस्तेमाल करता है
ताकि सीरिया जैसे देशों में चोरी-छिपे हथियार पहुँचा सके।
विमअलर्ट नाम की जिस कंपनी का यह जहाज़ है,
उसे क्रेमलिन ने पहले भी इस्तेमाल किया है।
भला रूस को दक्षिण चीन सागर में रॉकेट लॉन्च करके क्या फ़ायदा होगा?
क्यों, किसी परीक्षण के लिए?
उस रॉकेट को लेकर परेशान नहीं हूँ, दोस्त।
उस रॉकेट में जो है, उससे परेशान हूँ।
एक गैरपंजीकृत सैटेलाइट,
जो इस वक्त वेनेज़ुएला के ऊपर एक भूसमकालिक कक्षा में है।
मैंने किसी सैटेलाइट के बारे में कुछ नहीं सुना है।
तो पता करो।
यह अल्मेटा जहाज़ का नंबर है।
शायद इससे मदद मिले।
- क्या तुम ठीक हो? - हाँ, मैं ठीक हूँ।
मैं ठीक हूँ।
शायद मेरी तबियत खराब हो रही है।
मिखाएल...
काम जितनी जल्दी हो, उतना बेहतर है।
ऐ, कमीने।
तुमने हद पार कर दी।
हमें पता है तुम कौन हो। हमें पता है तुम क्या हो।
और हम दोनों को एक काम करना है।
तुम्हें वह मज़ाक लग रहा था?
तुमने इसके साथ क्या किया?
कुछ नहीं। मैंने बस हाथ लगाया था।
ऐ! उठ, कमीने।
अब हम क्या करें?
कार ले आओ।
हम कहाँ जा रहे हैं?
बॉटकिन अस्पताल।
अगर यह मर गया तो?
अमरीकियों को लगेगा कि हमने इसके साथ कुछ कर दिया है।
तो और तेज़ चलाओ। मुझे कोई कागज़ी कार्यवाही नहीं करनी।
तुम्हें कागज़ी कार्यवाही करनी है?
जल्दी चलो!
सेंट्रल इंटेलिजेंस एजेंसी लैंग्ली, वर्जीनिया
रूस ने अपनी नई हाइपरसॉनिक मिसाइल सफलतापूर्वक लॉन्च करने की पुष्टि की है।
पुतिन का दावा है कि वह अभेद्य है।
रूसी रक्षा मंत्रालय ने घोषणा की है कि उनके परमाणु हथियारों से लैस
दो बमवर्षक इस हफ़्ते वेनेज़ुएला पहुँचे हैं।
वेनेज़ुएला पर छाए मुसीबतों के बादल और गहरा गए हैं।
अगर रूस ऐसे मिसाइलों की बातें करता रहेगा जिनका पता लगाना नामुमकिन है,
तो चीन को खतरा महसूस होने लगेगा।
खबर मिली है कि चीन के पास करीब 300 परमाणु हथियार हैं।
सीआईए को पूरा यकीन है
कि उत्तर कोरिया ने इतने परमाणु साधन इकट्ठा कर लिए हैं
कि वे एक, या शायद दो हथियार बना सकते हैं।
तो, सवाल हमेशा यही रहेगा
कि आप समाचार किस नज़रिए से देख रहे हैं?
मान लीजिए कि आप बस काम से घर पहुँचे हैं, दरवाज़े से अंदर घुसते हैं,
टीवी चालू करते हैं और आप यह देखते हैं।
आपको दुनिया के लिए सबसे बड़ा खतरा क्या लगेगा?
कोई भी। सीधे जवाब दे दीजिए, हाथ उठाने की ज़रूरत नहीं है।
- यकीनन रूस। - "यकीनन रूस।"
बड़े आत्मविश्वास के साथ बोलीं। अच्छा लगा।
और कौन रूस कहता है? कोई इनसे सहमत है?
हाथ उठाइए। ठीक है, बहुत अच्छे।
- और कौन? - चीन।
मुझ पर चिल्लाइए मत, पर चीन अच्छा जवाब है।
किसी को कुछ कहना है? और कौन, चीन?
- उत्तर कोरिया। - उत्तर कोरिया।
कोई उत्तर कोरिया से सहमत है?
कोई वेनेज़ुएला कहना चाहेगा?
नहीं? बोलिए? पीछे बैठे एक जनाब...
उन्हें वेनेज़ुएला को लेकर थोड़ी चिंता है।
और किसी को वेनेज़ुएला से परेशानी नहीं है? कोई खतरा नहीं है? ठीक है।
एक बात पूछता हूँ। इनमें से कौन सी जगह यह दावा कर सकती है
कि उनके पास तेल का सबसे बड़ा भंडार है?
सऊदी से ज़्यादा, ईरान से ज़्यादा।
वेनेज़ुएला - सऊदी अरब ईरान - इराक - कुवैत
क्या बात है, ठीक है। तो सोने जैसी चीज़ों के बारे में क्या खयाल है?
चौथी तिमाही 2018 सोने की खान - वेनेज़ुएला दक्षिण अफ़्रीका - नाइजीरिया - घाना
पूरे अफ़्रीका की कुल खानों से भी ज़्यादा?
सच यह है कि वेनेज़ुएला के पास इस दुनिया का तेल और खनिजों का
सबसे बड़ा भंडार है।
तो फिर यह देश
आधुनिक जगत की सबसे बड़ी मानवीय आपदा में क्यों फँसा है?
आइए मिलते हैं राष्ट्रपति निकोलस रेयस से।
देशभक्ति की कश्ती में सवार होकर सत्ता हासिल करने के बाद,
केवल छह साल के अंदर,
इस आदमी ने देश की अर्थव्यवस्था को आधा खत्म कर डाला।
इसने देश में गरीबी की दर को करीब 400 प्रतिशत बढ़ा दिया है।
हमारी खुशकिस्मती है कि अब दोबारा चुनाव होने वाले हैं।
तो, उसके खिलाफ़ कौन चुनाव लड़ रहा है?
यह हैं ग्लोरिया बोनाल्डे।
ग्लोरिया एक इतिहास की प्रोफ़ेसर हैं जो अब एक्टिविस्ट बन गई हैं।
यह उसके खिलाफ़ सामाजिक न्याय का मुद्दा लेकर चुनाव लड़ रही हैं
और मेरी अदना सी राय में, इनकी सबसे बड़ी ताकत है
कि यह कमीनी नहीं हैं।
आज की तारीख में, विश्लेषकों का मानना है
कि वेनेज़ुएला की अर्थव्यवस्था पूरी तरह खत्म होने की
संभावना 87 प्रतिशत है।
समाचारों में, इसे एक संकट कहा जाएगा।
पर दुनिया की नज़रों में, इसे "एक असफल देश" कहा जाएगा।
आपने यह शब्द कभी नहीं सुना होगा,
हाल के इतिहास के दूसरे असफल देशों के उदाहरण हैं
यमन, इराक और सीरिया।
और अगर इतनी बुरी खबर काफ़ी नहीं है,
तो वेनेज़ुएला इन देशों में से वह इकलौता देश है
जो अमरीका के 30 मिनट के दायरे में है, और आधुनिक परमाणु मिसाइलों से लैस है।
आपको यह सब समाचारों में सुनने को नहीं मिलेगा
क्योंकि दुनिया के सबसे बड़े खिलाड़ी नहीं चाहते कि आपको यह पता चले।
उनके लिए, अस्थिर सरकारें
बस एक बेहतरीन मौका हैं।
तो रूस, चीन सबसे बड़ा खतरा हो ही नहीं सकते
जब तक वेनेज़ुएला जैसे देश
हमारे पास होने के कारण खतरा बने बैठे हैं।
तो, मैंने कैसा बोला?
अच्छा बोला। बहुत अच्छा।
बस "कमीने" वाला हिस्सा ज़रा बदल दो।
पहाडी पर लोग कम से कम अपनी नाराज़गी छिपाने की कोशिश तो करते हैं।
जब सांसद को ही सीट नहीं मिलती, तो राजनीति खतरे में होती है।
कहा था, अपने बिल्ले बड़े बनाओ।
कमीनों जैसी बात मत करो।
अब चलो। हमें डिनर के लिए देर हो जाएगी।
हाँ।
- मेरे खयाल से तो है। - बार-बार।
नहीं, मुझे लगता है। मैं...
- सरप्राइज़! - अरे बाप रे!
क्या? यह तो कमाल हो गया। मज़ाक कर रहे हो क्या?
हैलो, राजकुमारी विक्टोरिया।
- क्या यह तुमने बनाया है? - हाँ।
- सच में? - हाँ।
यह बहुत सुंदर है।
बाप रे, तुम कितने बड़े हो गए हो।
यार।
तुम हमारा खास पैंतरा भूल गए।
- अच्छा, यह किसने बनाया है? - मैंने।
हो ही नहीं सकता। तुमने एक कुत्ता बनाया जो...
- यह एक ड्रैगन है। - यह एक ड्रैगन है।
और कपकेक?
मुझे एक मिनट चाहिए।
हम यह बार-बार क्यों नहीं करते?
मुझे अभी क्यों पता चल रहा है...
काश पहले से पता होता।
- मैं यह कर देता हूँ। - नहीं।
- ऐसा सोचना भी मत। - हाँ, रहने दो।
- वाह। यह तो वाकई... - यह कर लेगा।
- यह अच्छा काम कर रहा है। - यह लो, मेरी जान।
शुक्रिया, जानू।
एकदम मस्त कर्मचारी रखे हुए हैं, है न?
- हाँ, पता है। - शुक्रिया, जनाब।
और इसके लिए तुम्हारा भी शुक्रिया।
बहुत अच्छा लगा।
चौंकने का नाटक करने के लिए तुम्हारा भी शुक्रिया।
- नहीं, मैं वाकई चौंक गया था। - तुम बिल्कुल नहीं चौंके थे।
मैं पूरी तरह चौंक गया था।
बल्कि मैं तो डर गया था।
वैसे, एक बात बता दूँ। उसने राज़ खुलने नहीं दिया। ज़रा भी नहीं।
- तुम दोनों क्या फुसफुसा रहे हो? - कुछ नहीं।
हैलो।
क्या जैक यहाँ है?
आप कौन हैं?
एक दोस्त हूँ।
आप भी सीआईए के लिए काम करते हैं?
नहीं। मैं विदेश विभाग में काम करता हूँ।
अगर आप वाकई कोई जासूस हैं, तो समझ गए होंगे कि अभी क्या सोच रहा हूँ।
क्या?
तुम अब भी नाराज़ हो कि माँ ने सोने से पहले केक खाने से मना कर दिया।
क्या मेरा अंदाज़ा सही है?
क्या हुआ, यार? तुम तो ऑडिटोरियम में आने वाले थे।
हाँ, नहीं, माफ़ करना।
मैं कुछ चीज़ों में उलझ गया था।
तुम कुछ चीज़ों में उलझ गए?
किस तरह की चीज़ें?
राष्ट्रीय सुरक्षा के मामले जैसी अहम चीज़ों में,
या "कुत्ता किराए पर देने का कारोबार करते हैं," जैसी चीज़ों में?
अच्छा, अब यह गलत बात है।
मैंने वह खयाल बहुत पहले ही छोड़ दिया था।
- सच में? - हाँ।
उसका क्या अंजाम हुआ?
ज़ाहिर है कि अच्छा नहीं हुआ क्योंकि अब तुमने कुछ और सोचा है।
- हाँ। - ठीक है, तो यह क्या है?
यह कामयाबी का रास्ता है।
ये पुराने जूते हैं।
इन्हें ऐतिहासिक कहते हैं।
सही शब्द है "ऐतिहासिक।" हाँ।
यार, इनकी बहुत माँग है।
- अच्छा? - हाँ, बहुत ज़्यादा।
चाहता हूँ कि मेरा वॉल स्ट्रीट का उस्ताद इस पर एक नज़र डाले।
मैं वॉल स्ट्रीट का उस्ताद नहीं हूँ। ऐसा मत कहो।
- ठीक है, पर यह आखिरी बार है। - यह हुई न दोस्तों वाली बात।
और, देखो, दोबारा इसकी ज़रूरत ही नहीं पड़ेगी क्योंकि मैं बता रहा हूँ,
- यह ज़रूर कामयाब होगा। - "कामयाब होगा।" हाँ।
मतलब, यह तो हद हो गई।
सुनो, जन्मदिन मुबारक हो।
इसकी कोई ज़रूरत नहीं थी।
क्या बात है। एक और मज़ाक।
अरे, ये सबसे धारदार छुरियाँ बनाते हैं।
इस पर तुम्हारे नाम के पहले अक्षर भी लिखवा दिए हैं।
शुक्रिया।
यह बहुत अच्छा है।
यह तो अल्मेटा है।
दो दिन पहले। कराकस।
और यह देखो।
मैंने सही कहा था।
यह साइप्रस की एक जहाज़ कंपनी का जहाज़ है।
और यह देखो।
हे भगवान। उसका इस्तेमाल हथियारों को रूस से सीरिया पहुँचाने के लिए किया गया था?
बिल्कुल। और 12 घंटे पहले,
ये तस्वीरें तब ली गई थीं, जब ये पेटियाँ जहाज़ से निकालकर
घने जंगल में ले जाई जा रही थीं।
पता है कि उनके अंदर क्या है?
नहीं, हमें नहीं पता, पर यह ज़रूर पता है
कि उन्हें जहाँ ले जाया जा रहा है
वह एक बेहद सुरक्षित सैन्य छावनी है।
बहुत खूब।
मैं चेपिन को फ़ोन करता हूँ।
यू.एस. कैपिटल वॉशिंगटन, डी.सी.
तो तुम्हें डर है कि रूसी चोरी-छिपे वेनेज़ुएला को हथियार बेच रहे हैं?
पैटर्न तो यही है।
डॉ. रायन, मैंने भूसे के ढेर में सुई ढूँढ़ने के बारे में तो सुना है,
पर इसकी तो बात ही अलग है।
अब आप समझ सकते हैं कि मैंने लैंग्ली से इसकी माँग क्यों की।
क्या रूस से ऐसी कोई जानकारी मिली है जिससे इस बात की पुष्टि हो सके?
हाँ, हमें बताया गया है कि सीटीसी मॉस्को में किसी से पता करवा रहा है, पर...
हमें जल्द ही वेनेज़ुएला वाले पहलू की तहकीकात शुरू करनी होगी।
माफ़ करना, जिम्मी, मुझे पता है कि तुम वहीं पले-बढ़े हो,
पर मुझे समझ में नहीं आ रहा कि कमिटी को इसके लिए कैसे मनाऊँगा।
चेयरमैन साहब।
रूस रेयस को
आईसीबीएम से लेकर रासायनिक हथियारों तक, कुछ भी बेच सकता है।
ऐसा हो सकता है,
पर यह किसी चीज़ का सबूत नहीं है। यह बस एक अनुमान है।
इसका पिछला अनुमान एकदम सटीक निकला था।
और देश तुम्हारा शुक्रगुज़ार है, डॉ. रायन,
पर तुम भी यह मानोगे कि बिना किसी आधार के किसी चीज़ को सबूत मानना खतरनाक होता है।
तुम दोनों कई महीनों से इन सिरों को जोड़ने की कोशिश कर रहे हो।
और अब कुछ तस्वीरें देखकर इन्हें सबूत मान लिया है। पर ऐसा नहीं है।
सबूत नहीं है, पर हमारे पास एक वजह तो है।
रेयस को अमरीकी प्रतिबंधों से लड़ने के लिए रूसी हथियारों की ज़रूरत है।
अब हमारे पास एक कारण है।
एक ऐसा जहाज़ जो कई बार रूसी हथियार ले जा चुका है
वह वेनेज़ुएला के बंदरगाह पर रुका हुआ है।
और मौका?
जंगल में एक गुप्त फ़ौजी ऑपरेशन।
दुनिया की किसी भी अदालत के लिए इतना काफ़ी होगा।
कम से कम हमें इसे कमिटी को दिखाना तो चाहिए।
वेनेज़ुएला के साथ अमरीका के संबंध पहले ही खतरे में हैं।
अगर यह बात समाचारों में आ गई, तो हंगामा मच जाएगा
और सैन्य कार्यवाही की माँग बढ़ जाएगी।
सर, पूरे सम्मान के साथ कहूँगा, हम खतरे की हद पहले ही पार कर चुके हैं।
और वेनेज़ुएला की परमाणु ताकत के बारे में आप समाचारों में नहीं सुनेंगे
क्योंकि तब तक हम मारे जा चुके होंगे।
हमें पता करना होगा कि उन डिब्बों में क्या है।
इस वक्त आसूचना विभाग हमें एक टीम देने को तैयार है
जो उस जंगल में जाकर उन पर नज़र रख सकती है।
ज़रा रुको, नौजवान। हम तहकीकात के लिए
एक दुश्मन देश में अपनी खुफ़िया टीम नहीं भेजेंगे।
अगर वहाँ कोई गड़बड़ हो गई,
तो हम बे ऑफ़ पिग्स जैसी अगली जंग की कगार पर पहुँच जाएँगे।
मेरे खयाल से यह क्यूबन मिसाइल संकट जैसा होगा।
जो भी हो...
मिच,
हम इस जानकारी को अनदेखा नहीं कर सकते।
तो क्यों न पहले कूटनीतिक तरीका अपनाया जाए?
तुम दोनों कराकस जाओ,
खुद जाकर राष्ट्रपति रेयस से मिलो,
उनसे पूछो कि उन डिब्बों में क्या है और हमें खबर करो।
सर, आप जानते हैं कि हम इस मामले में रेयस की बात का भरोसा नहीं कर सकते।
ऐसा बहुत कुछ है जो हम नहीं कर सकते, डॉ. रायन।
इससे यह पक्का हो जाएगा कि हम जंग की शुरुआत न करें।
अमरीकी दूतावास मॉस्को, रूस
मैं यह मानकर चल रहा हूँ
कि तुम्हें अपनी दिल की बीमारी के बारे में पता नहीं था।
सही सोच रहे हो।
कोई लक्षण नहीं थे? कुछ अलग महसूस नहीं हुआ?
नहीं। एकदम तंदुरुस्त हूँ।
सिवाय इस एक बात के।
बल्कि इस वक्त भी मैं एकदम ठीक महसूस कर रहा हूँ।
पर तुम ठीक नहीं हो।
तुम्हें "कार्डियैक इस्कीमिया" और "एओर्टिक स्टेनोसिस" से "सिन्कोपी" हुआ।
अब वह सब जो भी हो, पर अच्छा तो नहीं है।
ऐसा एक डॉक्टर का मानना है।
तुमने मुझे एक बहुत ही मुश्किल स्थिति में डाल दिया है, जिम।
हाँ, पर अभी से अपनी नौकरी छोड़कर आँसू बहाना शुरू मत करो।
अरे, यह मॉस्को है!
मैं चाहता हूँ कि मैं अपने डेप्युटी स्टेशन चीफ़ पर भरोसा कर सकूँ।
"भरोसेमंद"?
तुमने मुझसे भरोसेमंद ऑफ़िसर अब तक कहीं नहीं देखा होगा।
- कोई अंदाज़ा भी है कि मैंने क्या किया था? - मुझे कोई परवाह नहीं है।
तुमने जो भी किया था, वह जाए भाड़ में।
मैं आज में जी रहा हूँ।
और मुझे टीम में ऐसा कोई बंदा नहीं चाहिए जो मिशन के बीच में बेहोश हो जाए।
ऐसा बस एक बार हुआ है।
लोग दो तरह के होते हैं।
वे या तो ज़िम्मेदारी उठाते हैं या ज़िम्मेदारी बन जाते हैं।
और इस वक्त, जिम, तुम ज़िम्मेदारी उठाने वालों में नहीं हो।
"ज़िम्मेदारी उठाने वालों में नहीं..." मैं तुम्हें एक बात बता दूँ,
- तुम्हें कुछ नहीं पता। - इस बात से कोई फ़र्क नहीं पड़ता
कि तुम मुझसे सहमत हो या नहीं हो।
यहाँ पर प्रभारी मैं हूँ।
शायद डीडीओ की राय अलग होगी।
सही कह रहे हो। मैं शायद तुम्हें इस पद से हटा न सकूँ,
पर तुम्हें दफ़्तर के काम में लगा सकता हूँ। और तुम अब वही करोगे।
कार्टर, सैटेलाइट लॉन्च वाले मामले में मुझे कुछ पता चला है।
एक खबरी से उसकी पुष्टि का इंतज़ार कर रहा हूँ।
तो यह काम और अपना खबरी कॉनर को सौंप दो।
भाड़ में जाओ।
अब तुम जा सकते हो।
एमपी : क्या हम मिल सकते हैं?
कराकस, वेनेज़ुएला
- सांसद मोरेनो, लीसा कैलबरेस। - राजदूत महोदया।
सचिव हार्ट तो आपके ही गुण गाते रहते हैं।
यह हैं डॉ. रायन और यह मेरे साथी राजनयिक हैं।
- राजदूत महोदया। - हैलो।
और यह हैं केना। यह मेरे कर्मचारी दल में हैं।
और ऑस्कर, जब तक हम यहाँ हैं, सुरक्षा की ज़िम्मेदारी इनकी होगी।
स्वागत है। तो चलें?
आपके लिए तो यह अपने घर लौटने जैसा है, है न, सांसद साहब।
मैं मयामी में पैदा हुआ था,
पर मेरे माता-पिता बार्कीसीमेतो से हैं,
- तो बचपन में छुट्टियों में यहाँ आता था। - अच्छा...
वापसी पर आपका स्वागत है।
बहुत-बहुत शुक्रिया।
मुझे वापस आकर अच्छा लग रहा है।
मुझे आपको यह बताने की ज़रूरत तो नहीं होगी कि यह आपके बचपन का वेनेज़ुएला नहीं रह गया।
हाँ, यह मैं बखूबी जानता हूँ।
यहाँ की कोई अच्छी बात बता सकती हैं?
पेट्रोल पानी से भी सस्ता है।
सांसद साहब, यह कैप्टन फ़िलिबर्टो रामोस हैं।
आपसे मिलकर खुशी हुई।
यह हमें ले चलेंगे। यह हमारी गाड़ी है।
मीराफ़्लोरेस कराकस, वेनेज़ुएला
क्या तुम्हें यकीन है कि ये नंबर सटीक हैं?
असल में, सर, चूँकि लोगों का मानना है कि यह मतदान सरकार करवाती है...
वे ईमानदारी से जवाब नहीं देते।
हो सकता है कि ग्लोरिया बोनाल्डे के पास इससे ज़्यादा लोगों का समर्थन हो।
जनरल...
अमरीका के सांसद आ रहे हैं।
जनरल उबारी, आपसे दोबारा मिलकर खुशी हुई।
मुझे भी, राजदूत महोदया।
यह हैं सांसद मोरेनो और उसके साथी, डॉ. जैक रायन।
- जनरल। - प्लीज़ मेरे साथ चलिए।
आपको राष्ट्रपति रेयस के पास ले चलता हूँ।
कॉस्मोनॉटिक्स म्यूज़ियम मॉस्को, रूस
क्या हुआ? तुम ठीक तो हो न?
इससे बेहतर कभी नहीं था।
तो, क्या तुम इसमें बैठकर उड़ते?
अपने देश के लिए।
अगर कोई कुत्ता होता तो शायद ऐसा करता।
तो, यह है क्या?
कुछ नहीं।
"कुछ नहीं" का क्या मतलब?
यह हमारा नहीं है।
तुम्हें यकीन है?
पूरा यकीन है।
तुमने जहाज़ का जो नंबर दिया था, उसकी मदद से पता लगाया कि वह जहाज़...
ला गुइरा में है, जो कराकस के पास एक बंदरगाह है।
जब तुम पता कर लो कि गैरपंजीकृत सैटेलाइट कौन लॉन्च कर रहा है,
तो रूस भी यह जानना चाहेगा।
ताली दोनों हाथों से ही बजती है, दोस्त।
पूछताछ केंद्र, वेनेज़ुएला।
मैं जिम ग्रीयर बोल रहा हूँ, डेप्युटी स्टेशन चीफ़, मॉस्को।
मैं जानना चाहता था कि क्या तुम्हारे दफ़्तर में
कोई साइप्रस के एक मालवाहक जहाज़ का पता लगा रहा था।
अल्मेटा।
अ-ल-मे-टा।
एक सेकंड रुकिए।
उसके लिए बस एक ही निवेदन आया है
और वह वेनेज़ुएला में मौजूद किसी व्यक्ति ने किया है।
उसका नाम बता सकती हैं?
हाँ। डॉ. जैक रायन।
- कार्टर, कुछ बात कर सकता हूँ? - क्या बात है?
मैं कुछ सोच रहा था।
और मैं तबादले का आवेदन देने को तैयार हूँ
अगर तुम मेरा तबादला वेनेज़ुएला में करवा सको।
वेनेज़ुएला?
- ठीक है। - बस दो शर्तें हैं।
कराकस के स्टेशन चीफ़ को अपनी बीमारी के बारे में
मैं ही बताऊँगा।
और दूसरी शर्त?
मुझे सफ़र करने की इजाज़त दे दो।
मेरा हवाई जहाज़ दो घंटे में निकलेगा।
हम वेनेज़ुएला में आने वाले कुछ डिब्बों को ट्रैक कर रहे हैं
जिन्हें साइप्रस के जहाज़ों से उतारा जा रहा था।
फिर उन्हें पुएर्टो मरिपाना के पास के जंगल में नदी के पास कहीं ले जाया गया।
यह काफ़ी दिलचस्प है। हमें यकीन है कि इन तस्वीरों में आप देख सकते हैं
कि वेनेज़ुएला के सैनिक उन डिब्बों की पहरेदारी कर रहे हैं।
आपकी सरकार में किसे यह जानकारी होगी कि जंगल में क्या माल ले जाया जा रहा है?
फ़ौजियों की पुरानी वर्दियाँ हासिल करना कोई मुश्किल काम नहीं है।
और सैटेलाइट से, वे ऊपर से हमारे देश को देखते हैं,
तो यह बताना बहुत मुश्किल होगा कि वह वर्दी किसने पहनी है।
तो आप इस बात से इंकार कर रहे हैं कि ये आपके ही सैनिक हैं
जो उस माल की पहरेदारी कर रहे हैं जिनके बारे में आपको जानकारी नहीं है?
बाहर वालों के लिए यह समझना बहुत मुश्किल है कि वेनेज़ुएला में क्या चल रहा है।
हम एक क्रांतिकारी प्रक्रिया से गुज़र रहे हैं।
मैं बस इस मामले में अमरीका की राय साफ़ कर देना चाहता हूँ।
अगर आप गुप्त रूप से रूस से हथियार खरीद रहे हैं,
तो उसका अंजाम अच्छा नहीं होगा।
आपका देश कोई धमकी देने की स्थिति में नहीं है।
शायद आपको अपनी सुरक्षा में ही अपना ध्यान लगाना चाहिए।
यह मत सोचिए कि आपके माता-पिता यहाँ जन्मे थे,
तो आप यहाँ आकर वेनेज़ुएला के असली लोगों को अपना देश चलाना सिखा सकते हैं।
अगर आप यहाँ के लोगों की भलाई के लिए काम करने का दिखावा करना बंद कर दें।
हमसे मिलने का शुक्रिया, राष्ट्रपति जी।
मुलाकात बड़ी अच्छी रही।
हम यहाँ आए ही इसलिए कि वह हमसे झूठ बोले।
उसने साबित कर दिया कि वह कुछ छिपा रहा है।
गिरजाघर में बैठी वेश्या की तरह मेरे पसीने छूट रहे हैं।
किसी से यह एसी ठीक करवाओ।
- मैंने फ़ोन किया था, मैडम। - दोबारा फ़ोन करो।
उन्हें याद दिलाओ कि हम डॉलर में पैसे देते हैं।
मिस्टर शेन्कोव।
माफ़ करना। एसी खराब हो गया है।
प्लीज़ अंदर आ जाओ।
कोक पियोगे?
नहीं, शुक्रिया। मुझे नहीं चाहिए।
तो?
हूगो ने आज सुबह ही इस कमरे की जाँच की है। मैं सुबह से यहीं हूँ।
मुझे चिंता हो रही है।
समय बहुत कम है।
उस बारे में कुछ नहीं किया जा सकता।
माफ़ करना।
मुझसे कहा गया था कि एक ही शिकार है।
मैं बस संदेश पहुँचा रही हूँ।
मैं उतने ही पैसों में ज़्यादा काम नहीं करूँगा।
समझ गई।
उम्मीद है यह कीमत ठीक है।
यह तुम्हारे दूसरे भुगतान में जोड़ दी जाएगी।
क्या हम फिर से मिस्टर थोर्न के ज़रिए यह करेंगे?
खाता नंबर और स्विफ़्ट राउटिंग नंबर।
बहुत अच्छे।
जिन अतिरिक्त चीज़ों की तुमने माँग की थी...
वे सोलीस गोदाम की 423 नंबर इकाई में हैं।
और कुछ चाहिए?
सुरक्षा दल से कोई अंदर का आदमी चाहिए।
जिस पर भरोसा किया जा सके।
वेनेज़ुएला में, भरोसा हासिल करने में सालों लग जाते हैं...
पर खरीदने में बस कुछ पल लगते हैं।
- यह क्या है, टकीला? - हाँ।
मज़ाक कर रहे हो न?
तुम वेनेज़ुएला में हो। यहाँ रम पीते हैं।
यह कब बताने वाले थे?
- चलो भी, यार। - मैं तुम्हारे साथ रम नहीं पियूँगा।
हम कहाँ जा रहे हैं?
तुम्हें असली खाना खिलाने ले जा रहा हूँ।
- क्या वक्त हुआ है? हमें तो... - रायन।
धत् तेरे की।
अब यह किसने सोचा था, है न?
अगर तुम सीटीसी के मॉस्को वाले बंदे हो, तो मैं कहूँगा 100 फ़ीसदी यही होना था।
सब तुम्हें यूँ ही "बीरबल" नहीं बुलाते।
सांसद मोरेनो, यह जिम ग्रीयर है।
सुलेमान के मामले में हमने साथ में काम किया था।
- मुबारक हो। कमाल का काम किया था। - शुक्रिया, सांसद साहब।
अरे, नहीं, प्लीज़। मुझे बस "जिम्मी" बुलाओ।
यह तो बहुत अच्छा हुआ। मैं अभी जैक को शहर ले जा रहा था,
वेनेज़ुएला का असली खाना खिलाने के लिए।
क्यों न तुम भी हमारे साथ चलो?
इसके लिए शुक्रिया, पर मैं अभी एक लंबा सफ़र करके आया हूँ।
नहीं, प्लीज़, हमारी बात माननी ही होगी।
- यह मेरा शहर है। बहुत मज़ा आएगा। - चलो भी।
ठीक है, मैं तैयार हूँ।
बहुत अच्छे।
जनरल उबारी का घर कराकस, वेनेज़ुएला
हम एक ऐसे दौर में कदम रख रहे हैं जहाँ बहुत से बेमिसाल मौके हैं।
वह दौर जहाँ हम तेल पर अपनी निर्भरता से आगे बढ़ेंगे।
यह बकवास सुन रहे हो?
इस कमीने को कैसे पता होगा कि वेनेज़ुएला को किस चीज़ की ज़रूरत है
जब यह अपने महल के बाहर ही नहीं निकलता?
टीवी वाले कभी ग्लोरिया बोनाल्डे के भाषण क्यों नहीं दिखाते?
ग्लोरिया लाजवाब है।
तुमने उसके भाषण सुने हैं? एकदम दिल से बोलती है, है न?
- क्या हुआ? - गुड ईवनिंग, जनरल।
तुम्हारे दोस्तों के जाने का समय हो गया है।
सच में, माँ?
इसी वक्त।
इतनी रुखाई से पेश आने की क्या ज़रूरत थी?
आपने ही मुझसे कहा था कि गर्मी की छुट्टियों में यहाँ रहूँ।
और अब अपने दोस्तों को भी नहीं बुला सकती?
अब मैं कोई बच्ची नहीं हूँ!
समझ में नहीं आता कि उसे क्या हो गया है। वह कितनी खुश रहा करती थी।
यह सब उसके उन वामपंथी दोस्तों के कारण हो रहा है।
उनसे कोई खतरा नहीं है।
क्या बात है, जान?
क्या चल रहा है?
निकोलस ने आज बहुत बड़ी बेवकूफ़ी कर दी।
अमरीकियों को नाराज़ कर दिया।
ग्लोरिया बोनाल्डे...
यह किसी को पता नहीं है, पर हमने एक मतदान किया था...
वह जीत सकती है।
निकोलस हर उस चीज़ को अनदेखा कर देता है जो वह देखना नहीं चाहता।
इस देश का नेता तुम्हें होना चाहिए।
पहले ही दिन काम पर देर से पहुँचा,
एक गधे ने अपनी साइकिल से मेरा रास्ता काट दिया था।
आधे घंटे बाद, मैं दफ़्तर पहुँचा, तो यह सामने था,
वही बेवकूफ़ जो एम स्ट्रीट पर मेरी गाड़ी के नीचे आने वाला था।
कम से कम यह इस बात से नाराज़ तो नहीं है।
तो तुम इस बंदे को इसके लैंग्ली के बिना खिड़की वाले कमरे से बाहर लाए कैसे
और इसे कैपिटल हिल आने के लिए कैसे मनाया?
आसान नहीं था, पर पता है...
जैक और मेरा बहुत पुराना साथ रहा है।
जिम्मी मेरा कमांडिंग...
सांसद मोरेनो अफ़गानिस्तान में मेरे कमांडिंग ऑफ़िसर थे।
फ़र्स्ट मरीन डिविजन।
3-5।
जब इसका हेलिकॉप्टर दुर्घटनाग्रस्त हुआ, तो सबसे पहले वहाँ मैं पहुँचा था।
हम इसे लैंडस्टुल ले गए, इसकी हालात स्थिर की।
सच कहता हूँ, तुमने ऐसा कभी नहीं देखा होगा, इसकी पीठ के ऑपरेशन।
तीन ऑपरेशन।
बेहद ज़बरदस्त।
एक महीने बाद जब इसे होश आया, तो इसने सबसे पहले मेरी ही शक्ल देखी।
और इसने अब तक मुझे माफ़ नहीं किया है।
जितना चाहे मज़ाक कर लो, पर...
मैं तीन महीने अस्पताल में था, और यह आदमी हर रोज़ मुझसे मिलने आता था।
मेरी जान बचाई।
क्या कहूँ? मैं आसानी से पीछा नहीं छोड़ता।
उन्हें तुम्हें मेडल देना चाहिए था।
मतलब, बड़े-बड़े तथ्य वाली इसकी बातें झेलते कैसे हो?
मज़ाक कर रहे हो क्या? यह बंदा...
देखो, मुझे वहाँ बैठकर इसे झेलना पड़ता था,
इसकी पीठ के ऑपरेशन के बारे में उन डॉक्टरों को समझाना पड़ता जिन्होंने ऑपरेशन किया था।
तुम बढ़ा-चढ़ाकर बोल रहे हो।
ज़रा बाथरूम जाकर आता हूँ।
- यह लो। - हर चीज़ की कीमत होती है। है न?
- तुम्हारे पास पैसे हैं? - नहीं।
यह लो।
तो, कैपिटल हिल में कैसा लग रहा है?
खुद को वहाँ ढालना पड़ा, पर...
हम जो काम कर रहे हैं, उस पर मुझे यकीन है।
समझ सकता हूँ,
कि तुमने मॉस्को आने के मेरे प्रस्ताव को क्यों ठुकराया था।
कोई ऐरा-गैरा होता तो बुरा मान जाता।
- तुम्हें बुरा लगा? - नहीं।
मैंने कहा किसी ऐरे-गैरे को बुरा लगता। मुझे तो निराशा हुई थी।
अच्छी बात है।
यानी हम दोनों ही निराश हुए।
- भला इस बात का क्या मतलब हुआ? - तुम्हें क्या लगता है, इसका मतलब क्या है?
क्या सुलेमान को तुमने अकेले हराया था?
- यह लो। - नहीं, तुम्हें उसके बदले में क्या मिला?
प्रमोशन?
और फिर तुमने पलटकर मेरी ओर देखा और बड़ी दरियादिली दिखाते हुए
मुझे एक बकवास छोटा सा ओहदा दे दिया?
मॉस्को में।
दुनिया का सबसे मुश्किल ओहदा। न्यू यॉर्क यैंकीज़ जैसा ज़बरदस्त।
मुझे यैंकीज़ फूटी आँख नहीं सुहाते।
तुमने बस एक मिशन किया है।
हाँ, वह बड़ा था, पर सम्मान के साथ कहूँगा, कि तुम्हें अब भी कुछ नहीं आता।
तो, तुम यहाँ क्या कर रहे हो?
एक मामले पर काम कर रहा हूँ।
दक्षिण चीन सागर से एक गैरपंजीकृत सैटेलाइट लॉन्च किया गया था।
जो जहाज़ उसे वहाँ लेकर गया था, वह यहाँ है,
बंदरगाह में, कराकस से एक घंटे की दूरी पर।
उस जहाज़ का नाम क्या है?
अल्मेटा।
तो, तुम यहाँ क्या कर रहे हो?
वेनेज़ुएला में चोरी-छिपे लाए गए रूसी हथियारों के दस्ते की तहकीकात।
जिन जहाज़ों पर हमारी नज़र है, उनमें से एक अल्मेटा है।
हे भगवान।
तो तुम्हारे इन हथियारों का मेरे सैटेलाइट लॉन्च से क्या वास्ता है?
तो, दोस्तो, मेरे पीछे क्या बातें हुईं?
कुछ भी नहीं।
चीयर्स।
तो भालू इसकी ओर आया, यह बोला, "ऐ,
"तुम यहाँ शिकार करने नहीं आए न?"
अच्छा मज़ाक है, सांसद साहब।
पता है क्या? मैं अपनी चाबी भूल आया हूँ।
ठीक है, कल मिलते हैं।
- हाँ। - मेरी बात सुनो।
अगर अल्मेटा के बारे में कुछ पता चले, तो मुझे बताना।
मैं भी यही करूँगा।
सबसे पहले तुम्हें ही बताऊँगा।
तुमसे दोबारा मिलकर अच्छा लगा, जैक।
हाँ। मुझे भी।
मुझे नहीं पता कि तुम क्या पीना पसंद करती हो, पर...
तुम्हारे फ़ोन कॉल के बीच आने के लिए माफ़ी चाहूँगा, मैं बस...
- कोई बात नहीं। शुक्रिया। - चीयर्स।
जानती हो न कि इस गली में ही एक इंटरनेट कैफ़े है?
अच्छा है कि मैं कॉफ़ी नहीं पीती।
अच्छा है।
- मेरा नाम लीना है। - लीना? जैक।
मिलकर अच्छा लगा।
यहाँ काम से आए हो या घूमने, जैक?
एक काम के सिलसिले में आया हूँ।
रुको, बताना मत। मैं अंदाज़ा लगती हूँ।
- वित्त। - यह कहने की हिम्मत भी कैसे की?
- प्राइवेट इक्विटी। - तौबा!
- कोई छोटी कंपनी है? - तुम्हें कैसे पता चला?
अगर तुम किसी बड़ी कंपनी में काम करते, तो तुम्हारे बाल छोटे कटे होते।
ऐसा भी होता है?
- खैर, अच्छी बात है। - मेरे खयाल से होता है।
और तुम? मैंने तुम्हें अंग्रेज़ी और थोड़ी स्पैनिश में भी बोलते सुना,
और बार में तुम यकीनन स्वीडिश में बात कर रही थी।
- तुम तो कमाल हो। अच्छा पकड़ा। - कमाल तो हूँ।
कोई और भाषा बोल लेती हो?
असल में, हाँ।
- छह। - छह?
वाह, यह तो...
एक राजनयिक की बेटी होने का फायदा है।
वह और सुरक्षा।
सही कहा।
- सुरक्षा के नाम। - सुरक्षा के नाम।
- चीयर्स। - चीयर्स।
वैसे, 200 मिलियन डॉलर का फंड होने की यही तो खासियत है।
मतलब, वह आपका पैसा नहीं है, सारा पैसा एक जगह भी नहीं है,
पर एक जाम पीना हो, तो उससे काम बन जाता है।
आप उससे जो चाहे वह कर सकते हैं।
यह मेरा कमरा है। तुम्हारा कमरा कौन सा है?
नहीं, मैं इस माले पर नहीं रहती।
क्लीनिका इंटरनासियोनाल कराकस, वेनेज़ुएला
- बहुत सुंदर है न? - जी।
मैं इसके दस डॉलर दूँगा।
दस डॉलर...
बहुत-बहुत शुक्रिया।
ये वाली लेना चाहोगे?
बहुत-बहुत शुक्रिया।
बहुत दिलदार हो।
तुम्हारी माँ कैसी हैं?
क्या मैं तुम्हें जानता हूँ?
इस नर्क में उनका सही इलाज करवा पाना मुश्किल होगा...
वह भी एक पुलिस कैप्टन की पगार पर।
तुम आखिर हो कौन?
बस एक दोस्त हूँ, फ़िलिबर्टो। एक दोस्त।
चलो ज़रा टहलकर आते हैं।
शायद मैं तुम्हारी मदद कर सकता हूँ।
सर।
सीधे चलो।
- पर, कैप्टन... - वे जल्दी मुड़ गए। तुम चलते रहो।
हे भगवान!
कोड रेड एक।
क्या हम वापस चलें?
गाड़ी चलाते रहो।
- पर कैप्टन... - नहीं।
चलो।
तुम ठीक हो न?
तुम ठीक हो?
हाँ।
लीसा?
दबाकर रखो।
ज़ोर से पकड़ो।
कोई बात नहीं। साँस लो।
बस साँसें लेती रहो।
दरवाज़ा खोलो!
हमें यहाँ से निकलना होगा।
चलो!
जल्दी चलो।
तुम ठीक हो न?
बैठ जाओ।
मेरी बात सुनो। तुम ठीक हो, ठीक है?
- एक गहरी साँस लो। ऊपर देखो। - मैं साँस नहीं ले पा रही हूँ।
नहीं!
क्या हुआ, जान?
क्या हुआ, मेरी जान?
अमरीकी दूतावास कराकस, वेनेज़ुएला
हैलो?
मैं जैक बोल रहा हूँ, मैं...
वह...